Ι Σ Τ Ο Ρ Ι Α Α΄ Γ Υ Μ Ν Α Σ Ι Ο Υ ( ΑΓ. ΣΤΥΠΑ)

**Θ Ε Μ Ι Σ Τ Ο Κ Λ Η Σ ( ΕΡΓΑΣΙΑ ΑΠΟ ΠΗΓΕΣ)**

**Μελετήστε:**

**1**. Τα σχετικά με τον Θεμιστοκλή στο κεφάλαιο 8 (σελ.60-62 σχολ. βιβλίου). Αναζητήστε πρόσθετα ιστορικά στοιχεία στη Βικιπαίδεια στο «Θεμιστοκλής».

**2**.Την πηγή « Ο χαρακτήρας του Θεμιστοκλή» στη σελ.61 του σχολ. Βιβλίου

**3**.Τις πιο κάτω πηγές:

**Α.** «Για το γιο του που εξουσίαζε με τις επιθυμίες τη μητέρα του και μέσω εκείνης και τον ίδιο, ο Θεμιστοκλής έλεγε σκωπτικά πως έχει τη μεγαλύτερη δύναμη απ΄ όλους τους Έλληνες. Διότι τους Έλληνες εξουσιάζουν οι Αθηναίοι, τους Αθηναίους ο ίδιος, τον ίδιο η μητέρα του και τη μητέρα ο ίδιος ( ο γιος )».

**Β.** «Όταν κάποιος Σερίφιος του είπε πως η δόξα του δεν οφείλεται στον ίδιο, αλλά στην πόλη, απάντησε: «Σωστό αυτό που είπες. Αλλά ούτε εγώ θα αποκτούσα δόξα αν ήμουν Σερίφιος, ούτε εσύ αν ήσουν Αθηναίος.»

**Γ**. «Στο Σημωνίδη τον Κείο ( τον ποιητή), που του ζήτησε μια υπερβολική χάρη ενώ ήταν στρατηγός, είπε πως ούτε εκείνος θα γινόταν καλός ποιητής τραγουδώντας παράφωνα ούτε ο ίδιος ευπρεπής άρχων πραγματοποιώντας επιθυμίες παράνομες.»

**Δ**. Ο Θεμιστοκλής, καθώς προσπαθούσε να πείσει το Σπαρτιάτη ναύαρχο Ευρυβιάδη να ναυμαχήσουν με τους Πέρσες στο στενό της Σαλαμίνας κι όχι στην ανοικτή θάλασσα και τη στιγμή που ο τελευταίος ύψωσε τη ράβδο του για να τον χτυπήσει επιμένοντας, του απηύθυνε την περίφημη φράση: «Πάταξον μεν, άκουσον δε!» δηλ. «Χτύπα με, αλλ΄άκουσέ με!»

(Τα αποσπάσματα Α, Β, Γ είναι μεταφρασμένα αποσπάσματα από το έργο του Πλουτάρχου « Θεμιστοκλής», ανθολογημένα στο έργο του Ιω. Τουλουμάκου «Το χιούμορ στην αρχαία Ελλάδα»)

**Να συνθέσετε ένα κείμενο τριων παραγράφων στο οποίο να σκιαγραφήσετε την προσωπικότητα του Θεμιστοκλή ως στρατηγού, πολιτικού και ανθρώπου.**